சூடோபிலாட்டசு சோரோ

சூடோபிலாட்டசு சோரோ, கன்னோருவ புதர் தவளை, என்பது ராகோபோரிடே குடும்பத்தைச் சேர்ந்த தவளை சிற்றினமாகும். இது மத்திய இலங்கையில் மட்டுமே காணப்படும் அகணிய உயிரி. இது இலங்கையில் கண்டிக்கு அருகிலும், கடல் மட்டத்திலிருந்து 500-800 மீட்டர் உயரத்தில் உள்ள நக்கிள்சு வனப்பகுதியிலும் காணப்படுகிறது.

இதன் இயற்கையான வாழிடம் மூடிய-விதான மழைக்காடுகள் ஆகும். ஆனால் இது ஏராளமான இலை-குப்பைகளைக் கொண்ட குடியிருப்பு தோட்டங்களிலும் காணப்படலாம். இது வாழிவிட இழப்பால் அச்சுறுத்தப்படுகிறது.  இந்த சிற்றினத்தின் வாழிவிடத்தைப் பாதுகாக்க சுமார் US$200,000 செலவாகும் என்று கான்டே உள்ளிட்டப் பலர் மதிப்பிட்டுள்ளனர்.

முதிர்ச்சியடைந்த ஆண் தவளை மும் முனையிலிருந்து பின்புறம் வரை  சுமார் 19-23 மிமீ நீளமும், வயது வந்த பெண் தவளை 22-30 மிமீ நீளமும் உடையது. தவளையின் முதுகின் தோல் பழுப்பு நிறத்திலும், அதன் வயிறு அடர் பழுப்பு நிறத்திலும் காணப்படும். இந்த சிற்றினத்தில் உள்ள தவளைகள் ஒன்றுக்கொன்று வித்தியாசமாகத் தெரியும். இவை வெளிர் பழுப்பு, வெளிர், பச்சை அல்லது மஞ்சள் நிறமாக இருக்கலாம். இந்நிறம் தவளை தன் உருமறைப்பிற்காக தோன்றியதாக விஞ்ஞானிகள் கூறுகிறார்கள்.

கடந்த காலங்களை விட இந்தத் தவளைகளின் எண்ணிக்கை குறைவாகவே உள்ளன. மனிதர்கள் தவளைகள் வாழும் இடங்களில் கட்டடங்களை உருவாக்குவதாலும், பூச்சிகளைக் கொல்லவும், தாவரங்களை வளர்க்கவும் பயன்படுத்தப்படும் ரசாயனங்கள் கலந்ததாலும் இது நிகழ்ந்ததாக விஞ்ஞானிகள் கருதுகின்றனர்.

 மேற்கோள்கள் 

பகுப்பு:தவளைகள்